Roberto Leal

Roberto José Leal Guillén, nado en Alcalá de Guadaíra (Sevilla) o 28 de xuño de 1979, é un xornalista, reporteiro e presentador de televisión español.

 Traxectoria 
Licenciado en xornalismo pola Universidade de Sevilla, deuse a coñecer en Informativos Telecinco (2001-2004) como redactor e coordinador das delegacións de Andalucía. Entre 2004 e 2005 traballou como reporteiro de actualidade en Siete lunas (Canal Sur). Entre marzo e xuño de 2005 exerceu como reporteiro en Cada día de Antena 3. De xuño do 2005 a marzo de 2010, foi reporteiro de España directo de TVE. 

En abril de 2010, anunciou que ficha por Antena 3. De maio do 2010 a xuño de 2011 foi  copresentador de 3D xunto a Gloria Serra. Entre xuño de 2011 e agosto de 2014 foi colaborador e presentador substituto de Espejo público substituíndo a Susanna Griso (durante os días festivos ou as vésperas de Nadal, presentou o programa xunto a Eloísa de Dios, Alicia Senovilla, Romina Belluscio e Sandra Daviú). En 2012 copresentou Te lo mereces con Paula Vázquez e de 2012 a 2014 presentou El estirón (en Nova). 

En 2014, volve ser fichado por TVE. Desde o 15 de setembro dese ano ata o 2 de novembro de 2018 presentou España directo, primeiro con Sandra Daviú ata o 28 de maio de 2015 e despois en solitario. En 2015 presentou Los Vengadores en Acción en Disney Channel e tamén presentou Telepasión con Berta Collado; participando desde 2014 nas edicións presentadas por Ramón García (2014); a do ano seguinte, sen presentador (2015) e Anne Igartiburu e Santiago Segura (2017). En 2016 participou na gala dos 60 anos de TVE presentada por Raffaella Carrà. Entre 2014 e 2016 presentou o Sorteo de Lotaría de Nadal para RTVE con Sandra Daviú (2014 e 2016); Ana Belén Roy (2015) e Blanca  Benlloch (2014-2016). Tamén, desde 2015 a 2017 presentou a Cabalgata de Reis con Sandra Daviú (2015); Marta Solano e Jacob Petrus (2016) e Marta Solano (2017). No verán de 2017 estivo á fronte de Hotel romántico e desde o 22 de outubro dese ano, é o novo presentador de Operación Triunfo tras a volta do formato a televisión durante 2017, 2018 e 2020. En 2018 presentou Bailando con las estrellas con Rocío Muñoz Morales e en 2019 presentou La mejor canción jamás cantada e o concurso Vaya crack. Ademais, tamén presentou o programa andaluz Escala Sur de Canal Sur.

En marzo de 2020, Atresmedia ofreceulle un contrato para presentar a nova tempada de Pasapalabra en Antena 3, así como tamén estará a cargo de El desafío de "7 y Acción", a produtora de Pablo Motos. O 14 de abril de 2020 anúnciase a súa fichaxe e volta a Antena 3, cun contrato exclusivo de cadea para presentar os programas Pasapalabra e El desafío, pero antes finalizou as emisións de Operación Triunfo para concluír o seu paso por TVE.

 Televisión 
 Programas de televisión Período Título Función Cadea2001 - 2004Informativos TelecincoRedactorTelecinco2004 - 2005Siete lunasReporteiroCanal Sur2005Cada díaReporteiro Antena 32005 - 2010España directoReporteiroLa 12010 - 20113DCopresentadorAntena 3 2011 Hispania, un viaje en el tiempoPresentadorViaje a Downton AbbeyPresentador 2011 - 2014Espejo públicoCopresentador e colaborador2012 Te lo merecesCopresentador 2012 - 2014El estirónPresentador Nova2014;Tu cara me suenaInvitado como Palito OrtegaAntena 32014 - 2016Lotaría de NavidadPresentadorLa 1 2014 - 2018España directoPresentador e guionistaTelepasiónPresentador2015 Los Vengadores en AcciónPresentador Disney Channel2015 - 2017Cabalgata de ReisPresentador La 12016 60 años de TVEColaborador2017 Hotel románticoPresentador 2017 - 2018; 2020Operación TriunfoPresentador 2018 Bailando con las estrellasPresentador  2018 - 2019Badaladas de fin de anoPresentador ¡Feliz 2019!Presentador  2019La mejor canción jamás cantadaPresentador Vaya crackPresentadorEscala SurPresentadorCanal Sur 2019 - 2020Badaladas de fin de anoPresentador La 1¡Feliz 2020!Presentador  2020 - presentePasapalabraPresentador Antena 3El desafíoPresentador2020Liarla PardoInvitadoLa Sexta2020ZapeandoInvitadoLa Sexta

 Radio 
 Programas de radio Período Título Notas Cadea2012 - 2013La teniente UrgelColaborador Happy FM Radio

 Premios 
2012: Antena de Plata.
2017: Premio Zapping ao mellor presentador.
2018: Premio Andalucía del Turismo como embaixador de Andalucía.
2018: Antena de Oro ao mellor presentador.
2018: Premio Iris ao mellor presentador.

 Vida persoal 
O 19 de setembro de 2015, contraeu matrimonio coa súa parella, Sara Rubio, que coñeceu no programa Espejo público. O 11 de xullo de 2017 tivo a súa primeira filla chamada Lola, con Sara Rubio.

 Notas 

 Véxase tamén 
 Ligazóns externas 
 Sitio web oficial 

Categoría:Xornalistas de Andalucía
Categoría:Presentadores de televisión de Andalucía
Categoría:Nados en 1979
Categoría:Nados en Alcalá de Guadaíra